ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006771

ขอความอนุเคราะห์ให้มัสยิดปรับลดระดับเสียง จากลำโพงที่ใช้กระจายเสียงในกิจกรรม แต่ละช่วงเวลาของวัน เนื่องจากประชาชนผู้อยู่อาศัยอยู่บริเวณใกล้เคียงกับมัสยิดคลองสามอิน (ตามที่ผู้ร้องแจ้ง)  ทำการตรวจสอบข้อมูลพบว่า เป็นมัสยิดอี่ดาย่าตุ้ลอิสลาม (สุเหร่าสามอิน) บริเวณซอยปรีดีพนมยงค์ 30 แขวงคลองตันเหนือ เขตวัฒนา กรุงเทพมหานคร เนื่องจาก ผู้ร้องแจ้งว่ามัสยิดฯ  ดังกล่าวได้มีการประกอบพิธีทางศาสนาเป็น 3 ช่วงเวลาดังนี้ ช่วงเวลาประมาณ 05.00 น. ช่วงเที่ยง (12.00 น.) และช่วงเวลา 17.00 น. ซึ่งการประกอบพิธีทางศาสนาใช้ระยะเวลา ประมาณ 6-7 นาที ในช่วงประกอบพิธีทางศาสนานั้นทางมัสยิดได้เปิดเสียงดังรบกวนประชาชนที่อาศัยอยู่ในพื้นที่ใกล้เคียงเป็นอย่างมาก โดยเฉพาะในช่วงเวลา 05.00 น. ซึ่งเป็นช่วงเวลาที่พักผ่อนทำให้ไม่สามารถนอนหลับพักผ่อนได้เพียงพอ ผู้ร้องประสบปัญหามาเป็นระยะเวลาประมาณ 1 ปี ประกอบกับผู้ร้องเห็นว่าในการประกอบพิธีทางศาสนาในช่วงเวลาดังกล่าวไม่ควรเปิดเสียงดังมากจนเกินไป และเครื่องขยายเสียงก็ไม่ควรเปิดหมดทุกเครื่อง เบื้องต้นผู้ร้องได้ปรึกษากับประธานของชุมชน เป็นบุคคลเพศหญิง (ไม่ทราบชื่อ) อายุ 50 ปี (ผู้ร้องแค่กล่าวถึงเท่านั้น) แต่ก็ยังไม่ได้รับการแก้ไขปัญหาแต่อย่างใด จึงใคร่ขอความกรุณาจากทางท่านให้ช่วยลดระดับเสียงของเครื่องกระจายเสียงของท่านลงด้วยจักขอบคุณยิ่ง เบื้องต้นแจ้งรายงานผลการปฏิบัติงานจากกรุงเทพมหานคร ตามเลขที่รับแจ้ง 145641/65 ให้ผู้ร้องทราบว่า กรุงเทพมหานคร โดยสำนักงานเขตวัฒนา ฝ่ายสิ่งแวดล้อมฯ ได้แจ้งเรื่องร้องเรียนให้ กรรมการมัสยิดดาย่าตุลอิสลาม (สุเหร่าสามอิน) ตั้งอยู่ปรีดีพนมยงค์ 30 ถนนสุขุมวิท 71 แขวงคลองตันเหนือ เขตวัฒนา กรุงเทพมหานคร ทราบ และขอความร่วมมือเรื่องการปรับลดการใช้เครื่องขยายเสียงลงเพื่อไม่ให้รบกวนผู้อยู่อาศัยบริเวณใกล้เคียง พิจารณาระดับเสียงที่เกิดจากการประกาศผ่านเครื่องขยายเสียงซึ่งใช้ระยะเวลาไม่นานเพียงพอขนาดที่จะให้ก่อผลกระทบจนเป็นเหตุให้เสื่อมหรืออาจเป็นอันตรายต่อสุขภาพ จึงยังไม่ครบองค์ประกอบเข้าข่ายเป็นเหตุรำคาญตามมาตรา 25 (4)แห่งพระราชบัญญัติ การสาธารณสุข พ.ศ.2535 แต่ผู้ร้องแจ้งว่ายังคงพบว่ามีการสวดมนต์โดยใช้เครื่องขยายเสียงอยู่เช่นเดิม ทำให้มีเสียงดังรบกวนเป็นช่วง ๆ ตลอดทั้งวัน วันละ 6 รอบ จนถึงล่าสุด (วันที่ 18 พฤศจิกายน 2565) ช่วงเวลา 05.00 น. มีเสียงดังรบกวน 2 รอบ ยังไม่มีการปรับลดระดับของเครื่องขยายเสียงอยู่เช่นเดิม ส่งผลให้ได้รับความเดือดร้อนเช่นเดิม เบื้องต้นแจ้งรายงานผลการปฏิบัติงานจากกรุงเทพมหานคร ตามเลขที่รับแจ้ง 158413/65 // กรุงเทพมหานคร โดยสำนักงานเขตวัฒนาตอบรับดำเนินการเรื่องร้องเรียนดังกล่าวแล้วและกำลังดำเนินการแก้ไข // กรุงเทพมหานคร โดยสำนักงานเขตวัฒนา ฝ่ายสิ่งแวดล้อมและสุขาภิบาล ได้แจ้งเรื่องร้องเรียนให้กรรมการมัสยิดฮี่ดาย่าตุ้ลอิสลาม(สุเหร่าสามอิน)โดยมีนายบัณฑิต วงศ์เดอรี เป็นอิหม่าม และนายประเสริฐ หมื่นแผงวารี (อาซาน) มัสยิดตั้งอยู่ ซ.ปรีดี พนมยงค์ 30 ถ.สุขุมวิท 71 แขวงคลองตันเหนือ เขตวัฒนา กทม. ทราบ และขอความร่วมมือเรื่องการปรับลดการใช้เครื่องขยายเสียงลงเพื่อไม่ให้รบกวนผู้พักอาศัยบริเวณใกล้เคียงและประสานขอความร่วมมือในการแก้ไขเสียงดังกรณีข้อร้องเรียนจากการปฏิบัติศาสนกิจถึงประธานคณะกรรมการอิสลามประจำกรุงเทพมหานครด้วยแล้ว แต่ผู้ร้องแจ้งว่ายังคงพบว่ามีการสวดมนต์โดยใช้เครื่องขยายเสียงอยู่เช่นเดิม ทำให้มีเสียงดังรบกวนเป็นช่วง ๆ ตลอดทั้งวัน วันละประมาณ 7  รอบ จนถึงล่าสุด (วันที่ 18 กุมภาพันธ์ 2566) ตั้งแต่ช่วงเวลา 05.00 - 06.00 น. มีเสียงดังรบกวนประมาณ 3 รอบ  ซึ่งการประกอบพิธีทางศาสนาใช้ระยะเวลา ประมาณ 20 นาที ยังไม่มีการปรับลดระดับของเครื่องขยายเสียงอยู่เช่นเดิม ส่งผลให้ประชาชนที่อาศัยอยู่บริเวณดังกล่าวได้รับความเดือดร้อนและไม่สามารถนอนหลับพักผ่อนได้เพียงพอ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata